|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | Pravilnik o izmjenama i dopuni Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za obnovu, izgradnju, prostorno uređenje, graditeljstvo, komunalne poslove i promet |
| **Vrijeme trajanja savjetovanja** | 17.10. – 16.11.2022. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/  prijedloga | Prihvaćanje/ neprihvaćanje primjedbe/ prijedloga sa obrazloženjem |
| 1. | L.N.  u ime Vijeća Mjesnog odbora Trnjanska Savica, sukladno donesenom zaključku | **Članak 17.**  **Prilog 2., točka VI.** | **Članak 17.** Obzirom da veličina postavljenih telekomunikacijskih ormara jako varira, potrebno je obračunavati cijenu najma uzimajući u obzir i njihovu visinu (primjerice obračunavati prema volumenu) ili kapacitet (primjerice obračunavati po najvećem mogućem broju priključnih mjesta unutar ormara) ili na neki drugi prikladan način.  **Prilog 2., točka VI.** Preispitati jediničnu cijenu naknade kako zbog svoje relativno male vrijednosti ne bi poticala teleoperatere na neracionalno zauzimanje javnih površina. | Primjedba se ne prihvaća jer ista nije predmet Prijedloga izmjena i dopune Pravilnika, ali je navedeni prijedlog moguće razmotriti prilikom sljedećih izmjena Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja |
| 2. | I.T.  Udruženje ugostitelja Zagreb | **Članak 3.** | Članak 3.  Stavak 3. mijenja se i glasi:  „Iznimno od stavaka 1. i 2. ovog članka, za postavljanje otvorene terase na parkirališnim mjestima **naknada se određuje u iznosu naknade za neposrednu dodjelu rezerviranih parkirališnih mjesta po pojedinoj zoni** u kojoj se rezervirano parkirališno mjesto nalazi sukladno propisima kojima se uređuju rezervirana parkirališna mjesta.“  Predmetni prijedlog upućuje na primjenu članka 11. Pravilnika o parkirališnim zonama, uvjetima i cijenama parkiranja (Službeni glasnik Grada Zagreba broj 15/2013) na visinu naknade za korištenje parkirališnih mjesta za postavljanje otvorenih terasa od strane ugostiteljskih objekata.  Članak 11. Pravilnika o parkirališnim zonama, uvjetima i cijenama parkiranja (Službeni glasnik Grada Zagreba broj 15/2013) glasi:  „Visina mjesečne naknade za uporabu rezerviranoga parkirališnog mjesta u pojedinoj zoni u kojoj se rezervirano parkirališno mjesto nalazi iznosi:  - u I. zoni: 4.000,00 kuna,  - u II. zoni: 3.000,00 kuna,  - u III. zoni: 2.000,00 kuna.“  Uzmemo li u obzir da je prosječno parkirališno mjesto veličine 11,75 m2, ovakvim prijedlogom se nastoji povećati cijena jednog parkirališnog mjesta za postavljanje otvorene terase na godišnjoj razini,  kako slijedi:  I. zona – za **895,86 %,** sa 5.358 kn na 48.000 kn  II. zona – za **797,87 %,** sa 4.512 kn na 36.000 kn  III. zona – za **680,85 %,** sa 3.525 kn na 24.000 kn.  Obzirom na trenutno okolnosti na tržištu, sve prisutnu energetsku i ekonomsku globalnu krizu te akumulirane negativne posljedice pandemije na poslovanje turističko-ugostiteljskog sektora, usvajanje ovakvog prijedloga će dovesti u nepovoljan položaj ugostitelje koji će istim biti zahvaćeni, što će uzročno posljedično rezultirati propadanjem godinama građenih poslova, gubitkom investicija i radnih mjesta.  Ovim putem želimo istaknuti da razumijemo namjeru Grada Zagreba za unaprjeđenjem modela upravljanja javnim površinama, no jednako tako želimo istaknuti važnost prethodnog provođenja analize učinaka predloženih izmjena na sve dionike koji su istima zahvaćeni te održavanje iscrpnih konzultacija sa njima.  Prije svega želimo istaknuti da povećanje bilo koje usluge u kratkom vremenskom roku u poslovnom svijetu od 900 % dovodi poslovni odnos do točke pucanja. Posebice u okolnostima kada ugostiteljski sektor ovisi o poslovanju na prostorima na otvorenom, a od posljednje tri godine, stanje na tržištu karakteriziraju dvije godine pandemije (ograničen rad, potpuno gašenje sektora) i godina dana galopirajuće inflacije uz poskupljenje namirnica od 40 – 100 % te poskupljenje energenata (struja i plin) od nevjerojatnih 400 %.  Povećanje od 900 %, pa čak i povećanje od 400 % u datom trenutku nije razmjerno postizanju zadanih ciljeva Grada Zagreba, obzirom da drugoj strani nastaje prekomjerna šteta. Također je važno naglasiti da ne postoji prijelazno razdoblje prilagodbe kao što ne postoje niti kompenzacijske mjere za ovako ekstremno povećanje cijene.  S druge strane, terase ugostiteljskih objekata osiguravaju prostor na kojima se odvija najveći dio poslovanja ugostiteljskih objekata.  Terasa kao takva osim što podiže kvalitetu zagrebačke turističke ponude, generira prihode za osiguravanje plaća naših zaposlenika, doprinosa, poreza i prireza jedinici lokalne samouprave, plaćanje najmova, komunalne naknade i drugih režijskih troškova, što parkirno mjesto samo po sebi ne generira.  Uzmemo li u obzir postojanje sljedećih kategorija parkirališnih karata  Uzmemo li u obzir postojanje sljedećih kategorija parkirališnih karata   |  |  |  |  | | --- | --- | --- | --- | |  | I. zona | II. zona | III. zona | | Povlaštena stanarska | 100,00 HRK | 40,00 HRK | 25,00 HRK | | Obrtnici | 250,00 HRK | 150,00 HRK | 75,00 HRK | | Poduzeća | 500,00 HRK | 50,00 HRK | 100,00 HRK | | Komercijalna Karta | 720,00 HRK | 360,00 HRK | 128,00 HRK | | Dnevna karta (mjesečno) | 2.600,00 HRK | 1.560,00 HRK | 52,00 HRK | | Prijedlog za terase (mjesečno) | 4.000,00 HRK | 3.000,00 HRK | 2.000,00 HRK |   dolazimo do zaključka da postoji prostor za postepeno podizanje cijena parkirališnih mjesta za postavljanje otvorenih terasa kako bi ugostitelji imali dovoljno vremena za prilagodbu novim uvjetima poslovanja.  Ne bježimo od činjenice da postoji prostor za povećanje trenutne cijene parkirališnih mjesta za postavljanje otvorenih terasa, no ono treba biti razmjerno mogućnostima ugostitelja koji na njima posluju.  Također napominjemo da kada se radi o cijenama za postavljanje otvorenih terasa na parkirališna mjesta, sa prihodovne strane proračuna treba uzeti u obzir dodanu vrijednost te multiplikativne efekte koje terase generiraju za isti kroz podizanje potrošnje, stvaranje radnih mjesta, osiguravanje plaća, plaćanje doprinosa, poreza i prireza koje parkirališna mjesta namijenjena parkiranju automobila ne ostvaruju.  Stoga predlažemo postupno podizanje cijena za postavljanje terasa na parkirališnim mjestima kroz 3-5 godina kako bi ugostitelji mogli prilagoditi poslovanje novim uvjetima. | Primjedba se djelomično prihvaća na način da se propisuje da se naknada za postavljanje otvorene terase na parkirališnim mjestima za 2023. godinu umanjuje za 50 %, a za svaku sljedeću godinu naknada se određuje u cjelokupnom iznosu naknade za neposrednu dodjelu rezerviranih parkirališnih mjesta po pojedinoj zoni u kojoj se rezervirano parkirališno mjesto nalazi. |
| 3. | D.H. | **Članak 3.** | Podnosim primjedbe na to da se naknada za postavljanje otvorene terase na parkirališnim mjestima određuje u iznosu visine mjesečne naknade za neposrednu dodjelu rezerviranih parkirališnih mjesta po pojedinoj zoni u kojoj se rezervirano parkirališno mjesto nalazi sukladno propisima kojima se uređuju rezervirana parkirališna mjesta. Nikako se te dvije kategorije ne mogu izjednačiti, jer parkirališta, koja ionako zjape prazna u ljetnim mjesecima, ne koriste se toliko koliko bi opravdala njihovo korištenje u gospodarske svrhe. Time se dodatno zapošljavaju sezonski radnici, na prihodovnoj strani Grad Zagreb i država imaju višestruke porezne koristi od poslovanja ugostitelja, kojima je na taj način i omogućeno da opstanu i posluju u ljetnim mjesecima kad ionako svi žele biti vani i sjediti na otvorenom. Ova izmjena cijene ne omogućava egzistenciju ugostiteljima, nakon pandemije i pogođeni krizom zbog rata u Ukrajini i svih drugih nedaća koje su se prelile i na naše društvo(poskupljenje robe, energenata i sl.). Cijena po zonama za korištenje parkirnih mjesta za ugostitelje trebala bi biti itekako realnija od ponuđene, koja premašuje razumne okvire. A proklamiranjem širenja pješačkih zona, uvođenjem zelenih oaza (drvoreda itd.), širenjem biciklističkih staza, uvažavajući turističku poziciju i prezentaciju Zagreba, ugostiteljstvu bi se trebalo omogućiti cijena puno realnija (niža) od predložene , a nikako povećanja koja se predlažu za I zonu:895,86%, za II zonu:797,87% i za III zonu:680,85%  Predlažem da se ovakvo poskupljenje odgodi, te u dogovoru s ugostiteljima i službama Grada postigne suglasje o visini naknade za korištenje javne povrine koja će biti realnija i primjerenija vremenu i uvjetima u kojima živimo, te da vrijeme prilagodbe bude puno duže, s obzirom na sve rečeno što nas muči. | Primjedba se djelomično prihvaća na način kako je navedeno pod rednim brojem 2. |